Príloha č. 4: Návrh Zmluvy o dielo

ZMLUVA O DIELO

uzavretá v súlade so znením § 536 a nasl. zákona č.513/ 1991 Zb. Obchodného zákonníka v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov medzi zmluvnými stranami

**I.**

**Zmluvné strany**

**Objednávateľ:**

**Názov: Obec Miloslavov**

**Sídlo: Miloslavov 181, 900 42 Miloslavov**

**Zastúpený: Milan Baďanský, starosta obce**

**IČO: 00 304 948**

**DIČ: 2020662182**

(ďalej len *„objednávateľ“*)

**Zhotoviteľ: Názov:**

**Sídlo:**

**Zastúpený:**

**IČO:**

**IČ DPH:**

**Bankové spojenie:**

(ďalej len *„zhotoviteľ****“***)

**II.**

**Preambula**

* 1. Táto zmluva sa uzatvára ako výsledok obstarávania v zmysle zákona 343/2015Z.z.overejnomobstarávaní.
  2. Táto zmluva na zhotovenie práce je uzavretá podľa ustanovení § 563 a nasl. Obchodného zákonníka v znení neskorších predpisov a § 117 zákona č. 343/2015 Z.z. o verejnom obstarávaní a o zmene a doplnení niektorých zákonov.

**III.**

**Predmet zmluvy**

* 1. Predmetom tejto zmluvy je výstavba drobnej stavby- prístrešku s grilom v rozsahu výkazu výmer, ktorý tvorí prílohu tejto zmluvy.
  2. Názov zákazky: PRÍSTREŠOK S GRILOM ÚZKA UL. MILOSLAVOV
  3. Miesto realizácie diela: č. parcely: 27, KÚ Miloslavov
  4. Zhotoviteľ vykoná dielo v rozsahu podľa výkazu výmer. Zmena a zámena materiálov môže nastať iba pri dodržaní povahy a vlastností určených parametrami uvedenými v cenovej ponuke.
  5. Zhotoviteľ sa zaväzuje vykonať dielo vo vlastnom mene a na vlastnú zodpovednosť.
  6. Zhotoviteľ sa zaväzuje, že dodá a zhotoví dielo v rozsahu a za podmienok dojednaných v tejto zmluve, v požadovaných kvalitatívnych podmienkach a v zmysle platných noriem.
  7. Dodávkou stavebných a montážnych prác a materiálov sa pre účely tejto zmluvy rozumie dodávka všetkých prác a materiálov nutných k riadnemu vykonaniu diela.

**IV.**

**Čas zhotovenia**

* 1. Zhotoviteľ sa zaväzuje :
  2. nastúpiť na plnenie predmetu zmluvy po vystavení písomnej objednávky, najneskôr do 150 dní od nadobudnutia účinnosti zmluvy

1. ukončiť práce v lehote do 31.12.2020.
2. V prípade omeškania objednávateľa s odovzdaním staveniska v dohodnutých termínoch, pokiaľ nebude dohodnuté inak, predlžuje sa automaticky termín ukončenia a odovzdania diela o rovnaký počet dní, ako trvalo omeškanie objednávateľa.
3. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
   1. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
   2. Dodržanie času plnenia zo strany zhotoviteľa je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením záväzku. Po dobu omeškania s poskytnutím spolupôsobenia sa predĺži termín dokončenia prác na diele, pokiaľ to zhotoviteľ písomne oznámi objednávateľovi.

**V.**

**Cena**

* 1. Cena za zhotovenie predmetu zmluvy v  rozsahu čl. III. tejto zmluvy je v súlade s ustanoveniami zákona č. 18/1996 Z. z. o cenách v znení neskorších predpisov a je vypočítaná ako súčet všetkých položiek určených súťažnými podmienkami. Cena za zhotovenie predmetu zmluvy  je doložená položkovým rozpočtom zhotoviteľa, ktorý tvorí prílohu k tejto zmluve.
  2. Cena diela v rozsahu čl. III. tejto zmluvy je stanovená ako cena dohodou, pričom ceny v ponukovom rozpočte sú nasledovné :

Cena za dielo bez DPH EUR

DPH EUR

Zmluvná cena vrátane DPH EUR

* 1. Zmluvné strany sa dohodli, že zmena ceny diela je možná iba v prípade nepredvídaných okolností neobsiahnutých v projektovej dokumentácii a zmeny právnych predpisov napr. upravujúcich výšku sadzby DPH.
  2. Fakturácia a platenie prác a dodávok budú v zmysle dohody Zmluvných strán vykonané naraz – po ukončení, dodaní a prevzatí celého diela. Lehota splatnosti faktúry je 14 dní odo dňa jej doručenia. Pre účely tejto zmluvy sa za deň úhrady považuje deň odoslania príslušnej finančnej sumy z účtu objednávateľa na účet zhotoviteľa.
  3. Dohodnutá cena podľa článku 5.2. je stanovená ako cena konečná a bude vyplatená zhotoviteľovi za kvalitne vykonané a prevzaté dielo v zmysle bodu 3.1 až 3.4 tejto zmluvy.
  4. Objednávateľ neposkytne žiadne preddavkové platby.

**VI.**

**Platobné podmienky**

* 1. Faktúra bude vystavená ku dňu preberacieho konania.
  2. Faktúra musí obsahovať : označenie povinnej a oprávnenej osoby, adresa, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu, kód projektu, označenie diela, pečiatka a podpis oprávnenej osoby.
  3. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

**VII.**

**Možnosť odmietnuť prebratie diela**

* 1. Objednávateľ si vyhradzuje právo odmietnuť prevziať predmet zmluvy z dôvodu nedodržania akosti a štruktúry deklarovanej pri podpise tejto zmluvy.

**VIII.**

**Vyššia moc**

* 1. Pre účely tejto zmluvy sa za vyššiu moc považujú prípady, ktoré nie sú závislé na zmluvných stranách a ktoré zmluvné strany nemôžu ovplyvniť.
  2. Pokiaľ sa splnenie tejto zmluvy stane nemožným v dôsledku vzniku vyššej moci, strana, ktorá sa bude chcieť na vyššiu moc odvolať, požiada druhú stranu o úpravu zmluvy vo vzťahu k predmetu, cene a dobe plnenia dodatkom zmluvy o dielo. Pokiaľ nedôjde k dohode, má strana, ktorá sa na vyššiu moc odvolala, právo odstúpiť od zmluvy. Odstúpenie od zmluvy v tomto prípade nastáva dňom doručenia oznámenia.

**IX.**

**Záručná doba – zodpovednosť za vady**

* 1. Zhotoviteľ zodpovedá za to, že predmet tejto zmluvy je zhotovený podľa podmienok zmluvy a že počas záručnej doby bude mať vlastnosti dohodnuté v tejto zmluve.
  2. Zhotoviteľ zodpovedá za vady, ktoré predmet má v čase jeho odovzdania objednávateľovi. Za vady, ktoré sa prejavili po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
  3. Zhotoviteľ nezodpovedá za vady ktoré boli spôsobené použitím podkladov prevzatých od objednávateľa a zhotoviteľ ani po vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
  4. Záručná doba na stavebno-­­montážne práce je 24 mesiacov a začína plynúť odo dňa odovzdania a prevzatia diela.
  5. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady diela.
  6. Zhotoviteľ sa zaväzuje odstrániť prípadné vady diela bez zbytočného odkladu po uplatnení písomnej reklamácie objednávateľa do 10dní od doručenia reklamácie.

**X.**

**Podmienky vykonania diela**

* 1. Zhotoviteľ vykoná dielo na svoje náklady a na vlastné nebezpečenstvo.
  2. Zhotoviteľ ručí za to, že zabudované materiály, výrobky, konštrukcie a zariadenia sú nové, pravej akosti a sú v súlade s platnými STN a v súlade s ponukou a vyhovujú platným predpisom.
  3. Zhotoviteľ zodpovedá za bezpečnosť a ochranu zdravia na stavenisku, musí dodržiavať všetky bezpečnostné opatrenia, protipožiarne a opatrenia proti škodám, ktoré by mohli vzniknúť na majetku zhotoviteľa a objednávateľa.
  4. Zhotoviteľ zodpovedá za škody, ktoré spôsobia jeho pracovníci na majetku objednávateľa.
  5. Zhotoviteľ počas vykonávania stavebných prác sa bude usilovať o zníženie prašnosti a hlučnosti.

Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti. Najneskôr do 10 dní po odovzdaní a prevzatí diela je zhotoviteľ povinný vypratať stavenisko a upraviť ho do pôvodného stavu.

* 1. Zhotoviteľ je sám úplne zodpovedný za svoje inštalácie, sklady, šatne, prístroje a zariadenia, nástroje a materiály a musí sa postarať o ich stráženie a udržiavanie.

#### **XI.**

#### **Zmluvné pokuty**

* 1. Ak zhotoviteľ nesplní predmet zmluvy uvedený v bode 3.1 v termíne podľa bodu 4.1. môže objednávateľ od zhotoviteľa požadovať zmluvnú pokutu vo výške 50 EUR za každý deň omeškania, maximálne však do úhrnnej výšky 1000 EUR.
  2. Objednávateľ zaplatí zmluvnú pokutu vo výške 0,01 % z dlžnej sumy v prípade omeškania so zaplatením faktúry za každý deň omeškania,
  3. Ak zhotoviteľ nezačne s odstraňovaním vád v čase podľa osobitného písomného dojednania zaplatí zmluvnú pokutu vo výške 0,05 % z ceny diela za každý deň omeškania.

**XII.**

**Odstúpenie od zmluvy**

12.1. Objednávateľ môže odstúpiť od zmluvy so zhotoviteľom v týchto prípadoch:

* keď zhotoviteľ do 30 dní od prevzatia staveniska nezačne s realizáciou prác,
* z dôvodu omeškania, ak je vážne ohrozený termín ukončenia stavby,
* z dôvodu nedodržania kvality prác a materiálov,
* vo všetkých prípadoch, keď zhotoviteľ nesplnil svoje povinnosti a záväzky.

Zhotoviteľovi v týchto prípadoch nevzniká nárok na náhradu škôd s výnimkou úhrady materiálov, ktoré sú preukázateľne objednávané s dlhou objednávacou lehotou. V prípade prerušenia alebo pozastavenia prác z dôvodov na strane objednávateľa trvajúcich dlhšie ako 7 kalendárnych dní, je zhotoviteľ oprávnený požadovať predĺženie termínu ukončenia diela o dobu ich prerušenia alebo pozastavenia.

**XIII.**

**Ostatné ustanovenia**

* 1. Zhotoviteľ je povinný presvedčiť sa pred uzavretím zmluvy o všetkých okolnostiach súvisiacich s realizáciou výstavby, možnosťou zariadenia staveniska a skladovacích priestorov, predpisov platných v lokalite výstavby a pod.
  2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán a rozhodnutiami a vyjadreniami dotknutých orgánov štátnej správy.
  3. Zhotoviteľ vyhlasuje, že má oprávnenie vykonávať živnosť v rozsahu čl. III. Tejto zmluvy.
  4. V rámci sociálneho aspektu je zhotoviteľ povinný počas realizácie predmetu zmluvy, v prípade potreby

navýšenia svojich kapacít, zamestnať absolventa strednej alebo vysokej školy alebo dlhodobo nezamestnanú osobu alebo staršiu osobu ako 55 rokov alebo osobu zo znevýhodnených skupín alebo osobu so zdravotným postihnutím.

**XIV.**

**Spoločné a záverečné ustanovenia**

* 1. Zmluvné strany sa dohodli na tom, že záväzkový vzťah, vzniknutý na základe tejto zmluvy sa riadi ustanoveniami Obchodného zákonníka.
  2. Zmluva nadobudne platnosť podpisom zmluvnými stranami.
  3. Zmluva nadobúda účinnosť po podpise Zmluvy o poskytnutí nenávratného finančného príspevku pre predmet zákazky (podľa článku III. Predmet zmluvy tejto zmluvy) medzi Objednávateľom a poskytovateľom nenávratného finančného príspevku a po jej zverejnení v zmysle platnej legislatívy. Objednávateľ je povinný o skutočnosti získania nenávratného finančného príspevku zhotoviteľa informovať písomne do 10 pracovných dní.
  4. Zmluvu je možné meniť alebo dopĺňať len formou písomných dodatkov, odsúhlasených oboma zmluvnými stranami.
  5. Zmluva je vyhotovená v štyroch exemplároch. Po podpísaní obdrží každá zmluvná strana po dve vyhotovenia.
  6. Zhotoviteľ vyhlasuje, že súhlasí so všetkými zmluvnými podmienkami uvedenými objednávateľom v tejto zmluve.
  7. Zhotoviteľ sa zaväzuje strpieť výkon kontroly/auditu/overovania súvisiaceho s dodávkou predmetu zmluvy kedykoľvek počas platnosti a účinnosti zmluvy o poskytnutí nenávratného finančného príspevku uzatvorenej s poskytovateľom nenávratného finančného príspevku (NFP), a to oprávnenými osobami v zmysle Zmluvy o poskytnutí nenávratného finančného príspevku uzatvorenej medzi Ministerstvom pôdohospodárstva a rozvoja vidieka SR a Objednávateľom pre predmet zmluvy a poskytnúť im všetku potrebnú súčinnosť.
  8. Zmluvné strany vyhlasujú, že sa so zmluvou oboznámili a s jej obsahom súhlasia, na znak čoho pripájajú svoje podpisy.

V.............................., dňa............................. V ......................... , dňa ..........................

––––––––––––––––––––––––– –––––––––––––––––––––––––

*objednávateľ zhotoviteľ*